CELEX: 62018CA0372
Language: ro
Date: 2019-03-14 00:00:00
Title: Cauza C-372/18: Hotărârea Curții (Camera a șaptea) din 14 martie 2019 (cerere de decizie preliminară formulată de Cour administrative d'appel de Nancy — Franța) — Ministre de l'Action et des Comptes publics/M. și Mme Raymond Dreyer (Trimitere preliminară — Securitate socială — Acord între Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor — Regulamentul (CE) nr. 883/2004 — Articolul 3 — Domeniu de aplicare material — Prelevări asupra veniturilor din patrimoniul unui rezident francez afiliat la regimul de securitate socială elvețian — Prelevări destinate finanțării a două prestații administrate de Casa Națională franceză de Solidaritate pentru Autonomie — Legătură directă și suficient de relevantă cu anumite ramuri ale securității sociale — Noțiunea „prestație de securitate socială” — Apreciere individuală a nevoilor personale ale solicitantului — Luare în considerare a resurselor solicitantului la calcularea cuantumului prestațiilor)

6.5.2019   
            
            
               RO
            
            
               Jurnalul Oficial al Uniunii Europene
            
            
               C 155/15
            
         
      Hotărârea Curții (Camera a șaptea) din 14 martie 2019 (cerere de decizie preliminară formulată de Cour administrative d'appel de Nancy — Franța) — Ministre de l'Action et des Comptes publics/M. și Mme Raymond Dreyer
      (Cauza C-372/18) (1)
      
      (Trimitere preliminară - Securitate socială - Acord între Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor - Regulamentul (CE) nr. 883/2004 - Articolul 3 - Domeniu de aplicare material - Prelevări asupra veniturilor din patrimoniul unui rezident francez afiliat la regimul de securitate socială elvețian - Prelevări destinate finanțării a două prestații administrate de Casa Națională franceză de Solidaritate pentru Autonomie - Legătură directă și suficient de relevantă cu anumite ramuri ale securității sociale - Noțiunea „prestație de securitate socială” - Apreciere individuală a nevoilor personale ale solicitantului - Luare în considerare a resurselor solicitantului la calcularea cuantumului prestațiilor)
      (2019/C 155/19)
      Limba de procedură: franceza
      
         Instanța de trimitere
      
      Cour administrative d'appel de Nancy
      
         Părțile din procedura principală
      
      
         Reclamant: Ministre de l'Action et des Comptes publics
      
         Pârâți: M. și Mme Raymond Dreyer
      
         Dispozitivul
      
      Articolul 3 din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială trebuie interpretat în sensul că prestații precum alocația personalizată pentru autonomie și prestația compensatorie pentru handicap trebuie, pentru a fi calificate drept „prestații de securitate socială” în sensul acestei dispoziții, să fie considerate ca fiind acordate independent de orice apreciere individuală a nevoilor personale ale beneficiarului, în cazul în care resursele acestuia din urmă sunt luate în considerare numai pentru calcularea cuantumului efectiv al acestor prestații pe baza unor criterii obiective și definite de lege.
      
         (1)  JO C 285, 13.8.2018.